MTV:n kiekkolähetysten kasvoina olivat edellisen sopimuksen aikana Timo Jutila ja Mika Saukkonen. Arkistokuva.

Nelonen ilmoitti torstaina jättävänsä käyttämättä option Liigan televisioinnin jatkamisesta kevään 2018 jälkeen taloudellisten syiden vuoksi.

Kiekkoareenan tietojen mukaan Liigan televisiointi on siirtymässä jatkossa MTV:n ja C Moren haltuun. Edellisen kerran Maikkari televisioi kotimaista pääsarjajääkiekkoilua kaudella 2004-05, jonka jälkeen oikeudet siirtyivät Canal+:lle.

C More on televisioinut Ruotsissa sekä SHL:ää että Hockeyallsvenskania useamman vuoden ajan menestyksekkäästi, ja on nyt siirtämässä konseptiaan Pohjanlahden toiselle puolelle. Ruotsissa C Moren hallussa ovat myös jalkapallon kaksi ylintä sarjatasoa sekä käsipallon pääsarja.

--> -->

Ruotsissa C More on tehnyt yhteistyössä TV4:n ja TV12:n kanssa ilmaislähetyksiä myös runkosarjasta, joita Suomessa ei ole yksittäisiä otteluita lukuunottamatta nähty sen jälkeen, kun MTV edellisen kerran luopui oikeuksistaan ja Hockey Night -konsepti kuopattiin.